CELEX: 32017D2165
Language: sl
Date: 2017-11-17 00:00:00
Title: Izvedbeni sklep Komisije (EU) 2017/2165 z dne 17. novembra 2017 o odobritvi načrta za izkoreninjenje afriške prašičje kuge pri divjih prašičih na nekaterih območjih Češke republike (notificirano pod dokumentarno številko C(2017) 7536) (Besedilo velja za EGP. )

21.11.2017   
            
            
               SL
            
            
               Uradni list Evropske unije
            
            
               L 304/55
            
         IZVEDBENI SKLEP KOMISIJE (EU) 2017/2165
   z dne 17. novembra 2017
   o odobritvi načrta za izkoreninjenje afriške prašičje kuge pri divjih prašičih na nekaterih območjih Češke republike
   
      
         (notificirano pod dokumentarno številko C(2017) 7536)
      
   
   (Besedilo v češkem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (1) ter zlasti drugega pododstavka člena 16(1) Direktive,
   ob upoštevanju naslednjega:
   
               (1)
            
            
               Direktiva 2002/60/ES določa minimalne ukrepe Unije za nadzor nad afriško prašičjo kugo, vključno s tistimi, ki se uporabljajo v primeru potrditve primera afriške prašičje kuge pri divjih prašičih.
            
         
               (2)
            
            
               Leta 2017 je Češka republika uradno obvestila Komisijo o primerih afriške prašičje kuge pri divjih prašičih in sprejela ukrepe za nadzor bolezni v skladu z Direktivo 2002/60/ES.
            
         
               (3)
            
            
               Glede na epidemiološke razmere in v skladu z Direktivo 2002/60/ES je Češka republika Komisiji predložila načrt za izkoreninjenje afriške prašičje kuge (v nadaljnjem besedilu: načrt za izkoreninjenje).
            
         
               (4)
            
            
               Za določitev ustreznih nadzornih ukrepov za zdravje živali in preprečitev nadaljnjega širjenja navedene bolezni je bil v Prilogi k Izvedbenemu sklepu Komisije 2014/709/EU (2) vzpostavljen seznam Unije območij visokega tveganja. Priloga k Izvedbenemu sklepu 2014/709/EU je bila nedavno spremenjena z Izvedbenim sklepom Komisije (EU) 2017/1850 (3), tako da med drugim upošteva nedavne primere afriške prašičje kuge pri divjih prašičih v Češki republiki, dela I in II navedene priloge pa zdaj vključujeta okužena območja v Češki republiki.
            
         
               (5)
            
            
               Komisija je pregledala načrt za izkoreninjenje in ugotovila, da izpolnjuje zahteve iz člena 16 Direktive 2002/60/ES. Zato bi bilo treba načrt za izkoreninjenje ustrezno odobriti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Načrt, ki ga je Češka republika 24. oktobra 2017 predložila za izkoreninjenje afriške prašičje kuge iz populacij divjih prašičev na okuženih območjih navedene države članice, se odobri.
   Člen 2
   Češka republika uveljavi zakone in druge predpise, potrebne za izvajanje načrta za izkoreninjenje iz člena 1, do 1. decembra 2017.
   Člen 3
   Ta sklep je naslovljen na Češko republiko.
   
      V Bruslju, 17. novembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 192, 20.7.2002, str. 27.
   
      (2)  Izvedbeni sklep Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63).
   
      (3)  Izvedbeni sklep Komisije (EU) 2017/1850 z dne 11. oktobra 2017 o spremembi Izvedbenega sklepa 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah (UL L 264, 13.10.2017, str. 7).